לודוויג הולברג

לודוויג הולברג (בנורווגית: Ludvig Holberg; ‏ 3 בדצמבר 1684 – 28 בינואר 1754) היה סופר, מסאי, פילוסוף, היסטוריון ומחזאי יליד ברגן, נורווגיה, בתקופת המלוכה הדנו-נורווגית. הוא הושפע מההומניזם, הנאורות והבארוק. הולברג נחשב למייסד הספרות הדנית והנורווגית והוא ידוע בעיקר בזכות הקומדיות שכתב בשנים 1722–1723 עבור תיאטרון  Lille Grønnegade בקופנהגן. מאמריו בנושאי משפט וחוקי טבע שימשו סטודנטים למשפטים במשך יותר מ-200 שנה, מ-1736 עד 1936.[דרוש מקור] הולברג היה הצעיר מבין שישה אחים. אביו, כריסטיאן נילסן הולברג, מת לפני מלאות שנה לבנו. לודוויג הולברג למד בקופנהגן ולימד באוניברסיטת קופנהגן במשך שנים רבות. בו בזמן הוא החל קריירה מוצלחת כסופר וכתב את סדרת הקומדיות הראשונה שלו. תחילה למד הולברג תאולוגיה באוניברסיטת קופנהגן, אולם הוא לא התעניין במיוחד בקריירה בתאולוגיה ולימד את עצמו משפטים, היסטוריה ובלשנות. בשנת 1736 התמסד באוניברסיטת קופנהגן התואר האקדמי במשפטים וכתביו של הולברג הפכו לחומר הקריאה לתואר זה. תחילה לימד הולברג באוניברסיטה מטפיזיקה, ומאוחר יותר התמנה לפרופסור ולימד רטוריקה ולטינית. לבסוף קיבל פרופסורה בנושא אשר היה קרוב ביותר ללבו ובו היה פורה ביותר – היסטוריה. הולברג היה משכיל מאוד ואיש העולם הגדול. בנעוריו, הוא ביקר בערים הגדולות בהולנד וצרפת, וחי במשך תקופה קצרה ברומא ובמשך תקופה ארוכה יותר באוקספורד, אנגליה (1706–1708), מעשה לא שכיח מאחר שבאותה עת התרכזו החיים האינטלקטואליים ביבשת אירופה. הוא לא התקבל באופן רשמי לאוניברסיטת אוקספורד, אלא בילה את זמנו שם בספריות ובדיונים בלטינית עם הסטודנטים האנגליים. מסעותיו של הולברג היו מקור ההשראה העיקרי לכתביו המאוחרים יותר, ובעקבות חוויות אלה התבגר הן מבחינה אמנותית והן מבחינה מוסרית. הולברג שאב השראה מקומדיות לטיניות עתיקות, כמו גם מקומדיות צרפתיות חדשות יותר שראה בפריס, ומתיאטרוני רחוב ברומא. ניתן לחלק את כתביו של הולברג לשלוש תקופות: הראשונה, בין 1711–1718 עוסקת בעיקר בהיסטוריה. השנייה, בין השנים 1719–1731, עוסקת בעיקר בשירה סאטירית ובקומדיות לתיאטרון. והתקופה השלישית, בין 1731–1750, עוסקת בעיקר בפילוסופיה. הקומדיות הרבות שלו בתקופת הביניים נכתבו בעת ששימש מחזאי הבית בתיאטרון הציבורי הראשון בדנמרק, שנוסד בקופנהגן ב-1721. אלה הקומדיות שזיכו אותו בתהילה עד לימינו אלה, והן זכו להצלחה עצומה בין לילה. אולם, המחסור שנגרם כתוצאה מהשריפה הגדולה של קופנהגן ב-1728 הוליד גל של דיכאון ושל פוריטניות, שלא עלו בקנה אחד עם הסאטירות של הולברג, וכתוצאה מכך הוא חדל לכתוב קומדיות ועבר ב-1731 לכתיבה פילוסופית והיסטורית. הרומן היחידי של הולברג, הפנטזיה הסאטירית-בדיונית "מסעותיו התת-קרקעיים של נילס קלים", פורסם במקור בלטינית תחת השם Nicolai Klimii Iter Subterraneum. הולברג מציג את היהודים כדמויות קומיות במרבית ממחזותיו, ובשנת 1742 הוא כתב את Den jødiske Historie fra Verdens Begyndelse, fortsat til disse Tider (ההיסטוריה היהודית מתחילת העולם ועד ימינו). המאמר מציג את היהודים תוך שימוש בסטריאוטיפים השליליים אך גם דן ביחס השלילי ליהודים באירופה.[דרוש מקור] המלחין הנורווגי אדוורד גריג הלחין לכבודו את "סוויטת הולברג" (אופוס 40). הסוויטה היא בסגנון של ריקודים כפריים מתקופתו של הולברג.  ב-1911 הלחין יוהאן הלוורסן מוזיקת ליווי עבור הפקה של מחזהו של הולברג Barselstuen (חדר המנוחה) באוסלו. מאוחר יותר הסב הלוורסן את המוזיקה לסוויטה שלו Ancienne (אופוס 31), שהוקדשה לזכרו של הולברג. אוניברסיטת ברגן בנורווגיה מעניקה את פרס הזיכרון הבינלאומי על שם הולברג, ששוויו כחצי מיליון אירו. בצפון האי ונקובר, בקולומביה הבריטית בקנדה, שוכנת עיירה בשם הולברג אשר נוסדה ב-1907 על ידי מהגרים דנים. האופרה של דן שור (Dan Shore) "החתן יפה התואר" לשישה קולות סופרן מבוססת על מחזהו האחרון של הולברג Den forvandlede Brudgom. בלב ברגן בנורווגיה ישנם פסל של Holberg ושדרות על שמו (Holbergsallmenningen).  על מרקורי ישנו מכתש הנקרא על שמו של הולברג. Den Politiske Kandestøber, 1722 Den vægelsindede, 1722 Jean de France eller Hans Frandsen, 1722 Jeppe på bjerget eller den forvandlede Bonde, 1722 Mester Gert Westphaler, 1722 Barselstuen, 1723 Den ellefte Junii, 1723 Jacob von Tyboe eller den stortalende Soldat, 1723 Ulysses von Ithacia, 1723 Erasmus Montanus eller Rasmus Berg, 1723 Don Ranudo de Colibrados, 1723 Uden Hoved og Hale, 1723 Den Stundesløse, 1723 Hexerie eller Blind Allarm, 1723 Melampe, 1723 Det lykkelige Skibbrud, 1724 Det Arabiske Pulver, 1724 Mascarade, 1724 Julestuen, 1724 De Usynlige, 1724 Diderich Menschenskraek, 1724 Kildereisen, 1725 Henrich og Pernille, 1724–1726 Den pantsatte Bondedreng, 1726 Pernilles korte Frøkenstand, 1727 Den Danske Comoedies Liigbegængelse, 1727 Den honette Ambition, 1731 Den Forvandlede Brudgom, 1753 Plutus eller Proces imellom Fattigdom og Riigdom, publ. 1753 Husspøgelse eller Abracadabra, publ. 1753 Philosophus udi egen Indbildning, publ. 1754 Republiqven eller det gemeene Bedste, publ. 1754 Sganarels Rejse til det philosophiske Land, publ. 1754 Peder Paars, 1720 fire Skæmtedigte, 1722 Metamorphosis eller Forvandlinger, 1726 Nicolai Klimii iter subterraneum, 1741. (Translated to Danish by Hans Hagerup in 1742 as Niels Klims underjordiske Rejse.) (Eng. Niels Klim's Underground Travels or Nicolai Klimii's subterranean Journey or The Journey of Niels Klim to the World Underground Bison Books, 2004. ISBN 0-8032-7348-7) Moralske Tanker, 1744 Epistler, 1748–54 Moralske Fabler, 1751 Tre latinske levnedsbreve, 1728–1743 Introduction til de fornemste Europæiske Rigers Historier, 1711 Morals Kierne eller Introduction til Naturens og Folke-Rettens Kundskab, 1716 Dannemarks og Norges Beskrivelse, 1729 Dannemarks Riges Historie, 1732–35 Den berømmelige Norske Handel-Stad Bergens Beskrivelse, 1737 Almindelig Kirke-Historie, 1738 Den jødiske Historie fra Verdens Begyndelse, fortsat til disse Tider, 1742 Adskillige store Heltes og berømmelige Mænds sammenlignede Historier, 1739–53 Adskillige Heltinders og navnkundige Damers sammenlignede Historier, 1745 מדיה וקבצים בנושא לודוויג הולברג בוויקישיתוף כתבי לודוויג הולברג בפרויקט גוטנברג (באנגלית) לודוויג הולברג, באתר אנציקלופדיה בריטניקה (באנגלית) לודוויג הולברג, באתר "Find a Grave" (באנגלית) לודוויג הולברג, במסד הנתונים הקולנועיים IMDb (באנגלית) לודוויג הולברג, באתר AllMovie (באנגלית) לודוויג הולברג, במסד הנתונים הקולנועיים KinoPoisk (ברוסית) Andersen, Jens Kr. "Ludvig Holberg – Forfatterportræt" (בדנית). Arkiv for Dansk Litteratur. אורכב מ-המקור ב-2007-08-04. Brandes, Georg (1884). Ludvig Holberg – et festskrift (בדנית). Copenhagen: Gyldendalske boghandels forlag. p. 1. "Ludvig Holberg". NNDB. Duckett, Richard (17 בפברואר 2008). "Opera Works' next sounds 'Mozart-ian'". telegram.com. {{cite web}}: (עזרה)